b'\n_START_ARTICLE_\nJens Stoltenberg\n_START_SECTION_\nSerangan 22 Julai 2011\n_START_PARAGRAPH_\nPada hari Jumaat, 22 Julai 2011, seorang pelampau Kristian bernama Anders Behring Breivik telah meletupkan bom buat sendiri di hadapan pejabat Perdana Menteri di Oslo. Seramai 7 orang terbunuh akibat letupan kuat yang boleh didengar sehingga 20 km. Jens Stoltenberg terselamat kerana ketika itu sedang bekerja dari rumah._NEWLINE_Kemudian pelampau yang bertindak sendiri itu telah menyeberang ke Pulau Utoya dengan berpakaian polis yang lengkap. Dia mengarahkan remaja - remaja 16 tahun yang berkhemah di situ supaya berkumpul. Selepas itu dia melepaskan tembakan dan membunuh orang . Mereka yang melarikan diri dengan berenang ke laut telah ditembak. Perkhemahan itu anjuran Parti Buruh Norway dan dijangka Jens Stoltenberg menyampaikan ucapan di perkhemahan tahunan itu.\n_START_SECTION_\nMembantah Perang Vietnam\n_START_PARAGRAPH_\nSemasa remaja, Jens Stoltenberg terlibat menghadiri demonstrasi membantah pembabitan Amerika Syarikat menjarah Vietnam dan mengebom bandar pelabuhan Hai Phong pada 1975 . Beliau bersama yang lain turut membaling batu dan memecahkan cermin tingkap Kedutaan Amerika Syarikat di Oslo.Namun begitu dia gagal ditangkap polis walaupun kawasn-kawannya telah diberkas. Tindakannya itu kerana dipengaruhi oleh aliran Marxis-Lenin , sama aliran dengan kakaknya Camilia.'